Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Jiġu ħinijiet meta jkolli għatx kbir għal mużika li għaxar snin ilu kont nikkwalifikha bħala ' corny ' . Forsi qed nixjieh u widnejja qiegħda ssir iktar demokratika . Jew saret inqas tissaporti dawk is- siegħat ta' agressjoni sonika li kienet iġġarrab xi snin ilu taħt forma ta' solo ta' xi Albert Ayler . Indunajt dalgħodu , hekk kif dħalt fis- sit ta' ( li hija waħda mill- isbaħ vuċijiet fuq il- pjaneta , imma li għandha tendenzi , bħal ħafna brażiljani , li tkun inkonsistenti f' dik li hija ' taste ' . " Fautes de gout " , ipoġġuha b' mod ħelu l- Franċiżi . Li wara kollox hija ħaġa suġġettiva ħafna . . . . ) . Insomma , il- biċċa ġulepp mużikali li tilqgħak fl- introduzzjoni tas- sit spiċċajt smajtha xi sitt darbiet . Il- vantaġġ tal- mużika brażiljana għalija hu , ovvjament , li ma nifhimx saħta portugiż , u naf li għandi ħafna inqas toleranza għall- kliem " corny " ta' kanzunetta milli għall- mużika . U l- portugiż Brażiljan jinstema' tant sabiħ . . . . . Xi ħadd bħal ( kantant kompożitur kitarrist kbir brażiljan ) ukoll għandu mumenti fil- karriera tiegħu meta tħoss li ċertu kanzunetti setgħu faċilment ikunu fdalijiet minn xi San Remo tas- snin tmenin . Ikolli ngħid li jibqagħli ċertu livell ta' intoleranza lejn ħafna mill- ħsejjes tas- snin tmenin li bħala valur estetiku npoġġihom fuq l- istess pedestall tal- jeans ' moonwashed ' u l- hairstyles abominevoli ta' dak iż- żmien ( " ta' footballer ġermaniż " , jirreferu għalihom hawnhekk ) . ( Nistghu ninkludu wkoll il- ġlekk bil- ' paddings ' fl- ispallejn f' din il- kategorija ) . Madankollu Joao Bosco u t- ' taste ' erratika tiegħu xorta jibqgħu jogħġbuni . U nisimgħu daqs kemm nisma' 'l Ornette Coleman u l- Led Zeppelin . Sbieħ wisq il- kuntrasti fil- ħajja . Ghalkemm Joao Gilberto ma nissaportihx meta fl- album ' Amoroso ' jkanta bl- Ingliż . Getz nieħdu dożi żgħar , għax mhux dejjem fan tal- ħoss tiegħu . Nippreferih fil- kwartett tiegħu ma' Kenny Barron . Mela kun Malta das- sajf għall- jazz festival . Ha jkun hemm Rosa Passos , li skond jien , hi l- aħjar esponenti tal- bossa nova llum . Rajtha Ottubru li għadda Pariġi u gennitni . Bhalissa qed nisma' ħafna mużika mir- reġjun ta' Nordeste , stili bħal maracatu , coco , baiao , li ma tantx għandhom x' jaqsmu mas- samba u l- bossa . Xi darba għad iqanqluni dawn l- esponenti . . . . . pero għal xi raġuni jew oħra sa dan l- istadju f' ħajti l- uniku ħaġa li nhoss fil- konfront tagħhom huwa rispett . Forsi huwa bidu jew forsi u manifest tal- injoranza tiegħi . Ghadni nassoċja wisq il- mużika Latina mal- gosti ntolleranti ( u ristretti ) femminili . Ma naħsibx li hemm wisq ċans li nkun Malta għal Jazz Festival . Forsi xi ħadd li se jkun hemm ikollu aptit jesperimenta bl- audio blogging ? : ) Jekk trid nista' nibaghtlek xi mp 3 s ta' Rosa Passos . . .